O planeta dos simios (filme de 1968)

O planeta dos simios (en ) é un filme dirixido por Franklin J. Schaffner que se estreou en 1968. Baséase na novela O planeta dos simios de Pierre Boulle.

 Sinopse 
Unha nave espacial procedente da Terra realiza unha aterraxe forzosa nun planeta descoñecido. Os astronautas, ó mando de Taylor (Charlton Heston) inspeccionan os arredores e descobren que neste planeta os seres intelixentes son uns simios que comparten características físicas cos chimpancés (civís), gorilas (militares) e orangutáns (relixiosos e políticos) da Terra, pero que desenvolveron unha civilización e unha linguaxe (intelixíbel por Taylor). Os humanos deste mundo, en troques, teñen facultades moi pouco desenvolvidas, son incapaces de falar e son tratados coma gando polos simios. Taylor é apreixado, sufrindo unha lesión na gorxa que lle impide falar, e os simios lévano á súa aldea xunto con outros humanos cazados na mesma batida.
miniatura|A escena final foi rodada nunha praia entre Malibú e Oxnard en California.
Na aldea, os científicos estúdano detidamente. Co tempo, Taylor gaña a confianza de dous mozos chimpancés e finalmente consegue fuxir. Na súa fuxida avanza ó longo da costa, ata que fai un achado que o deixa impresionado.

 Personaxes 

 Charlton Heston como George Taylor
 Roddy McDowall como Cornelius
 Kim Hunter como Zira
 Maurice Evans como Dr. Zaius
 James Whitmore como Presidente da Asemblea
 James Daly como Honorious
 Linda Harrison como Nova
 Robert Gunner como Landon
 Lou Wagner como Lucius
 Woodrow Parfrey como Maximus
 Jeff Burton como Dodge
 Buck Kartalian como Julius
 Norman Burton como Hunt Leader
 Wright King como Dr. Galen
 Paul Lambert como Ministro
 Dianne Stanley como Stewart

 Repercusión 
O éxito desta longametraxe levou á produción de varias secuelas e precuelas, unha serie de televisión e outra de banda deseñada nos anos sesenta e setenta.

O planeta dos simios foi continuado por catro secuelas:
 Beneath the Planet of the Apes (1970)
 Escape from the Planet of the Apes (1971)
 Conquest of the Planet of the Apes (1972)
 Battle for the Planet of the Apes (1973)

e dúas serie de televisión:
 Planet of the Apes (1974)
 Return to the Planet of the Apes (animación) (1975)

(A pesar da confusión con "battle" por "conquista" na quinta película da saga, que corresponde ó "conquest" da cuarta en inglés, esta foi a tradución que no seu momento se fixo dos títulos das películas en castelán)

Remakes:
 Planet of the Apes (2001) dirixido por Tim Burton cun desenvolvemento similar, pero cun final algo diferente.
 Rise of the Planet of the Apes (2011) dirixido por Rupert Wyatt.
 Dawn of the Planet of the Apes (2014)
 War for the Planet of the Apes (2017)

 Candidaturas ós Óscars 
A película foi candidata ós premios da Academia de Cinema dos Estados Unidos nas categorías de Mellor Banda Sonora e Mellor Vestiario.
Gañou un premio honorífico pola calidade da maquillaxe (no 1969 non existía esta categoría nos premios Óscar). A maquillaxe supuxera o 17% do total dos orzamentos.

 Véxase tamén 

 Ligazóns externas 

 Ficha en AllMovie 
 Ficha en RottenTomatoes 
 Ficha en BoxOfficeMojo 

Categoría:Filmes de 1968
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Franklin J. Schaffner
Categoría:Filmes con banda sonora de Jerry Goldsmith
Categoría:Filmes de ciencia ficción e aventuras dos Estados Unidos de América
Categoría:Filmes de 20th Century Fox
Categoría:Filmes rodados en California
Categoría:Filmes rodados en Utah
Categoría:Filmes rodados en Arizona
Categoría:Filmes sobre supervivencia
Categoría:Filmes sobre primates
Categoría:Filmes de viaxes no tempo
Categoría:Filmes ambientados en Nova York
Categoría:Filmes preservados no National Film Registry
Categoría:Filmes de 1968 con versión en galego